钦定古今图书集成/历象汇编/岁功典/第096卷 > 《稗编》 > 太初闰馀
## 钦定古今图书集成/历象汇编/岁功典/第096卷 > 《稗编》 > 太初闰馀

周天三百六十五度四分度之一日，一岁而周天，月
一月而周天。以算法推之，则一月之日止得二十九
日半强，是日之行也，一月止行二十九度半强。总一
年计之，止行三百五十五度有奇，尚馀十一度有奇
也。《算法》曰：“一月之日二十九日。”又曰：“八十一分”，日之
四十三者，分一日为八十一分也。日难西下未全黑，
日虽东升已先明，故夜得三十八分，是为半日强也。
日一月而行二十九度半强，则十二月计三百五十
五度馀也。每月馀半日弱，则十二月馀六日弱，即月
有六大六小之分也。一年而馀六日弱，为闰馀。又六
旬之外有五日又四分日之一，是又得五日强也。六
日弱与五日强，一年共馀十一日有奇也。五年共馀
六十日，为两闰月。月有一小一大，又馀一日强，而附
合为一章，七闰之数也。　月之行也，一月而周天。以
算法推之，则二十七日强，而月已周天。总一年计之，
三百二十四日以上，已周天三百六十五度有奇，其
馀三十日之度，犹未计也。《算法》曰：“月一日行一十三
度十九分度之七。夫一”日而行一十三度有奇，则二
十七日强，已得三百五十五度也。一月计二十九度
半强，而月行止二十七日有奇，则尚馀二日半强也。
一月而馀二日半强，则十二月共馀三十日有奇也。
一日为一度，一度凡计几分，则三十度之积分可知
矣。三年一闰，五年再闰，以日之馀合月之馀而成之
也。《历法》曰：“以小馀加大馀，则知月之小大。”意其然也。